
ДО
ОБЩИНСКИ СЪВЕТ
БУРГАС


Д О К Л А Д Н А   З А П И С К А
от
РУСКА БОЯДЖИЕВА – Заместник-кмет на Община Бургас

Относно: Финансиране на проекти за  надграждане и подобряване на системата 
       за управление на отпадъците в Община Бургас

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,

Законът за управление на отпадъците /ЗУО/, в сила от 13.07.2012 г. вменява на кметовете на общини редица нови задължения, свързани с управлението на отпадъците, в т.ч.:   
· Организиране на събирането, оползотворяването и обезвреждането на строителни отпадъци от ремонтна дейност, извършвана от домакинствата;
· Организиране на дейностите по разделно събиране на масово разпространени отпадъци;
· Създаване на центрове за повторна употреба, поправка и  подготовка за повторна употреба на отпадъци;
· Организиране на разделно събиране на опасни отпадъци от бита;
· Организиране на разделно събиране на биоразградимите отпадъци;
· Изграждане на площадки за безвъзмездно предаване на разделно събрани отпадъци от домакинствата.  
Тези нови ангажименти пред общините, както и изискванията за постигане на определени количествени цели  по отношение на третирането на отпадъците налагат предприемане на мерки за надграждане и подобряване функционирането на регионалната система за управление на отпадъците. Във връзка с това общинска администрация Бургас разработи конкретни проектни предложения за:
· Изграждане на система от подземни контейнери за разделно събиране на 
отпадъци , в т.ч. пластмаси, хартия, стъкло и биоразградими – разчет за приблизителна стойност 2 600 х. лeва;
· Изграждане на 10 бр.  мобилни центрове  за  разделно събиране на 
отпадъци с електронно отчитане на предадените количества – разчет за приблизителна стойност  290 х. лева; 
· Оборудване на площадката за третиране на едрогабаритни отпадъци с  
дробилка за нестандартни дървесни отпадъци – разчет за приблизителна стойност  380 х. лева; 
· Оборудване на сепариращата инсталация с  подаващо пресяваща линия и  
барабан за разкъсване на торби – разчет за приблизителна стойност  540 х. лева; 
· Повишаване на информираността на гражданите относно  
функционирането на системата за разделно събиране на отпадъци – разчет за приблизителна стойност 160 х. лева. 
      
Изпълнението на конкретните предложения и мерки е свързано със съответното финансово обезпечаване, което може да бъде осигурено чрез натрупаните по банкова сметка за чужди средства на РИОСВ Бургас отчисления  по чл. 64 на ЗУО. 
Предвид изложеното, на основание чл.21, ал.1, т.8 от ЗМСМА и чл.1, ал.1, т.4, предложение второ, чл.25, ал.2, т.2 от Наредба № 7 от 19.12.2013 г. за реда и начина за изчисляване и определяне размера на обезпеченията и отчисленията, изисквани при депониране на отпадъци (обн. ДВ бр.111 от 2013 г.), предлагам Общински съвет Бургас да вземе следните
РЕШЕНИЯ:

1. Дава съгласие Община Бургас да реализира изпълнението на следните проектни предложения:
1.1. Изграждане на система от подземни контейнери за разделно 
събиране на отпадъци , в т.ч. пластмаси, хартия, стъкло и биоразградими.
1.2.Изграждане на 10 бр.  мобилни центрове  за  разделно събиране на 
отпадъци с електронно отчитане на предадените количества .
1.3.Оборудване на площадката за третиране на едрогабаритни 
отпадъци с  дробилка за   нестандартни  дървесни отпадъци .
1.4.Оборудване на сепариращата инсталация с  подаващо пресяваща 
линия и  барабан за разкъсване на торби .
1.5.Повишаване на информираността на  гражданите относно  функционирането на системата за разделно събиране на отпадъци .
2. Дава съгласие финансирането на проектните предложения в размер до 3 970 х.лв. да се осъществи чрез натрупаните по банкова сметка на РИОСВ Бургас средства от отчисления  по чл. 64 на Закона за управление на отпадъците.

